  Z A P I S N I K

42. sjednice Vijeća Mjesnog odbora Kozari Putevi, 
održane 21. studenoga 2024., u prostorijama mjesne samouprave MO Kozari Put, s početkom u 17.00 sati

NAZOČNI ČLANOVI VIJEĆA
1. Damir Tabaković 
2. Denis Tabaković
3. Mirko Vuksanović
4. Nives Milješić
5. Ines Munđer
6. Filip Knežević
7. Ilija Čičak

Sjednici predsjedava Damir Tabaković, predsjednik Vijeća.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

S obzirom da nema dodatnih primjedbi, Vijeće jednoglasno verificira zapisnik s 32. sjednice.  
Na prijedlog predsjednika i provedenog glasovanja Vijeće jednoglasno utvrđuje

D N E V N I     R  E D

1. Donošenje Financijskog plana Mjesnog odbora Kozari Putevi za 2025.
2. Donošenje Plana malih komunalnih akcija Mjesnog odbora Kozari Putevi za 2025.
3. Očitovanje o mogućnosti raspolaganja zemljištem oznake k.č. br. 1506/97 k.o. Žitnjak, IV. Kozari put bb – Petar Stopić.
4. Aktualna komunalna problematika.
5. Razno: izvješća, pitanja i prijedlozi.

Ad 1.) Donošenje Financijskog plana Mjesnog odbora Kozari Putevi.

Predsjednik Vijeća Damir Tabaković napominje članovima Vijeća da su primili prijedlog  Financijskog plana Mjesnog odbora Kozari Putevi za 2025. uz poziv za sjednicu. 
Otvara raspravu.
Nakon kratke rasprave Vijeće jednoglasno donosi 

FINANCIJSKI PLAN
Mjesnog odbora Kozari Putevi
za 2025.

Članak 1.
Financijski plan Mjesnog odbora Kozari Putevi za 2025. (dalje u tekstu: Plan) sastoji se od:

PRIHODA:									51.940,00 €
RASHODA:									51.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	51.940,00

	6711
	PRIHODI ZA FINANCIRANJE RASHODA POSLOVANJA
	51.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	51.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	36.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	36.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.


Ad 2.) Donošenje Plana malih komunalnih akcija Mjesnog odbora Kozari Putevi.

		Predsjednik Vijeća, DamirTabaković  napominje da su dobili  materijale za donošenje Plana malih komunalnih akcija Mjesnog odbora Kozari Putevi za 2025.
Otvara raspravu:
Nakon kratke rasprave Vijeće jednoglasno donosi
Plan malih komunalnih akcija
Mjesnog odbora Kozari Putevi za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Kozari Putevi, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 36.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.


Ad 3.) Donošenje zaključka o očitovanju mogućnosti raspolaganja zemljištem oznake k.č. 1506/97 k.o. Žitnjak, IV. Kozari Put bb – Petar Stopić.

[bookmark: _GoBack]	Predsjednik Vijeća, DamirTabaković  napominje da su dobili dopis Gradskog ureda za upravljanje imovinom i stanovanjem za očitovanjem o mogućnosti raspolaganja zemljištem oznake k.č. 1506/97 k.o. Žitnjak, IV. Kozari Put bb – Petar Stopić.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o raspolaganju zemljištem k.č. 1506/97 k.o. Žitnjak

1. Vijeće Mjesnog odbora Kozari Putevi, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 003-01/24-002/10; URBROJ: 251-11-23-1/003-24-4 od 16.10.2024., suglasno je s raspolaganjem zemljišta k.č. 1506/97k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ni ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 
2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.

Ad 4.) Aktualna komunalna problematika.

Predsjednik Vijeća, Damir Tabaković ukazuje na to da kako od projekta obilaznice po svim izgledima nema ništa predlaže Vijeću da donesu zaključak o potrebi rješavanja uskog grla na spoju ulice Kozari i ulice Gordana Lederera. Napominje da se isto planiralo kroz izgradnju navedene obilaznice. Navodi da navedena cesta vodi do škole i vrtića te se istom izlazi na Slavonsku aveniju i da je zato cesta prometna a djeca i pješaci pješice idu tom cestom i postoji velika opasnost za pješake kao i za automobile jer se na tom zavoju ne mogu mimoići dva automobila.
Otvara raspravu.
U raspravi sudjeluju svi vijećnici te jednoglasno donose 

Z a k l j u č a k
o uvrštavanju u PKP 

Vijeće Mjesnog odbora Kozari Putevi predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· izradu projektne dokumentacije o rješavanju uskog grla na spoju ulice Kozari i ulice Gordana Lederera (rješavanje istog planiralo se kroz izgradnju obilaznice). 
· ovaj zaključak dostavlja se Vijeću Gradske četvrti na postupanje.

Ad 5.) Izvješća, pitanja i prijedlozi.

Predsjednik Vijeća Damir Tabaković, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Vijećnici postavljaju pitanje o dovršetku treće faze ulice I. Kozari Put spoj na ulicu Kozari te rekonstrukcijom ulice IV. Kozari Put. Predsjednik se obvezuje da će se raspitati za isto.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 18.30 sati.

Zapisnik sastavio:                                                                                                                                                                                                                                                 
______________
Damir Tabaković

KLASA: 024-08/24-003/2322
URBROJ: 251-13-11-11/006-24-2
Zagreb, 21. studenoga 2024.

Predsjednik
Vijeća Mjesnog odbora
Kozari Putevi
_______________________
 Damir Tabaković
